open-index/open-wikipedia-markdown huggingface dataset:
அரிச்சந்திரா (1998 திரைப்படம்)

**அரிச்சந்திரா** (*Harichandra*) 1998 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படம் செய்யார் இரவி இயக்கத்தில் கார்த்திக், மீனா ஆகியோர் முதன்மை வேடங்களில் நடித்திருந்தனர். துணை வேடங்களில் பிரியா ராமன், சின்னி ஜெயந்த், விவேக், டெல்லி கணேஷ், சத்தியப்பிரியா ஆகியோர் நடித்தனர். இப்படம் 1998 மே 15 அன்று வெளியிடப்பட்டு  நல்ல வசூல் செய்து வெற்றி பெற்றது. இதனையடுத்து தெலுங்கில் ஜே. டி. சக்ரவர்த்தி, ராசி ஆகியோர் முதன்மை வேடங்களில் நடித்து ஹரிச்சந்திரா என்ற பெயரில் மறுஆக்கம் செய்யப்பட்டது.

## நடிகர்கள்
* கார்த்திக் - அரிச்சந்திரா
* மீனா - நந்தினி 
* பிரியா ராமன் - சித்ரா
* சின்னி ஜெயந்த் - சுந்தரம்
* விவேக் - கோபால்
* வையாபுரி - முத்து 
* டெல்லி கணேஷ் - அரிச்சந்திராவின் தந்தை 
* சத்தியப்பிரியா - அரிச்சந்திராவின் அம்மா 
* ஆனந்த்- ஜோசப் 
* தலைவாசல் விஜய் - சித்ராவின் தம்பி ரகு
* ஜனகராஜ் - மருத்துவர் 
* வினு சக்ரவர்த்தி - அந்தோணி 
* தியாகு - பொது மேலாளர்
* மோகன் ராமன் 
* கவிதாலயா கிருஷ்ணன் 
* டி. எஸ். இராகவேந்திரா

## பாடல்கள்
இத்திரைப்படத்திற்கு ஆர். ஆனந்த், கோபால் இராவ், சீலீன் ஆகிய மூன்று பேர் கொண்ட  இசைக்குழு ஆகோஷ் என்ற பெயரில் இசையமைத்துள்ளனர். பாடல் வரிகளை பிறைசூடன், பழனி பாரதி, அறிவுமதி, வாசன், இரவிசங்கர் ஆகியோர் இயற்றினர்.

## மேற்கோள்கள்

## வெளி இணைப்புகள்
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
மெல்போர்ன் ரெனிகேட்ஸ்

**மெல்போர்ன் ரெனிகேட்ஸ்** (*Melbourne Renegades*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் மெல்போர்ன்  நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் தலைவர் ஜிம்மி பெரிசன் ஆவார். மார்வெல் அரங்கம் இவ்வணியின் சொந்த அரங்கம் ஆகும். 

## மேற்கோள்கள்
பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
நாக்பூர் மாகாணம்

**நாக்பூர் மாகாணம்** (**Nagpur Province**) இந்தியாவில் பிரித்தானிய கிழக்கிந்தியக் கம்பெனி ஆட்சியின் போது நிறுவப்பட்ட மாகாணங்களில் ஒன்றாகும். இம்மாகாணம் நாக்பூர் நகரத்தை தலைமையிடமாகக் கொண்டு இயங்கியது.

## வரலாறு
மராத்தியர்கள் ஆண்ட  நாக்பூர் இராச்சியம், மூன்றாம் ஆங்கிலேய மராட்டியப் போருக்குப் பின்னர் 1818ல் பிரித்தானிய கிழக்கிந்தியக் கம்பெனியினர் விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது. 

நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால்,  அவகாசியிலிக் கொள்கையின் படி, நாக்பூர் இராச்சியப்பகுதிகளுடன், அண்மைப் பகுதிகளை இணைத்து, 11 டிசம்பர் 1853 அன்று நாக்பூர் மாகாணம் நிறுவப்பட்டது.

பின்னர் 1861-ஆம் ஆண்டில் நாக்பூர் மாகாணத்தை மத்திய மாகாணத்துடன் இணக்கப்பட்டது. 1903-ஆம் ஆண்டில் மத்திய மாகாணப் பகுதிகள் மத்திய மாகாணம் மற்றும் பேரர் பகுதிகளுடன் இணைக்கப்பட்டன. 1950-ஆம் ஆண்டில் மத்திய மாகாணம் மற்றும் பேரர் பகுதிகள் மும்பை மாகாணம் மற்றும் விந்தியப் பிரதேசம் ஆகிய மாநிலங்களுடன் இணக்கப்பட்டன/ நாக்பூர் மாகாணத்தில் இருந்த சிந்த்வாரா மாவட்டம்,  நாக்பூர் மாவட்டம், பண்டாரா மாவட்டம்,  சந்திரபூர் மாவட்டம்,  வர்தா மாவட்டம் மற்றும் பாலாகாட் மாவட்டங்கள் மகாராட்டிரா மாநிலத்தில் விதர்பா பிரதேசத்தில் உள்ளது.   துர்க் மாவட்டம், ராய்ப்பூர் மாவட்டம் மற்றும் பிலாஸ்பூர் மாவட்டங்கள்  சத்தீஸ்கர் மாநிலத்தில் உள்ளது

### நாக்பூர் மாகாணத்தில் இருந்த மாவட்டங்கள்
* சிந்த்வாரா மாவட்டம் 
* நாக்பூர் மாவட்டம்
* பண்டாரா மாவட்டம்
* சந்திரபூர் மாவட்டம்
* வர்தா மாவட்டம் 
* பாலாகாட் மாவட்டம்  
* துர்க் மாவட்டம் 
* ராய்ப்பூர் மாவட்டம் 
* பிலாஸ்பூர் மாவட்டம்

## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்
## மேற்கோள்கள்

பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:இந்திய வரலாறு
பகுப்பு:முன்னாள் பிரித்தானியக் குடியேற்றங்கள்

பகுப்பு:சத்தீஸ்கர்
பகுப்பு:மகாராட்டிர வரலாறு
எலிசபெத் பாய்ட்

thumb|எலிசபெத் பாய்டின் 1732 நாவலின் தலைப்புப் பக்கம்
**எலிசபெத் பாய்ட்** (c. 1710 - 1745) ஒரு ஆங்கில எழுத்தாளர்.   இவர் கவிதைகள்,  நாடகம் மற்றும் பருவ இதழ்களில் எழுதி அதில் வரும் வருமானத்தை வைத்து தனது குடும்பத்தை ஆதரித்தார். டி ப்ளூம் **லூயிசா** அல்லது **எலோயிசா** என்ற பெயர்களின் கீழ் இவர் எழுதி வந்தார். ஷேக்ஸ்பியர் லேடீஸ் கிளப்பின் அறியப்பட்ட மூன்று உறுப்பினர்களில் **எலிசபெத்** பாய்டும் ஒருவர்.

## வாழ்க்கை மற்றும் வேலை
அவருடைய பிறப்பு அல்லது தொழில் பற்றி அதிகம் அறியப்படவில்லை எனினும்  ஸ்டூவர்ட் போராட்டத்தை ஆதரித்த ஒரு பெரிய குடும்பத்தில் இருந்து வந்தவர் என்பதை அவரது எழுத்துகளில் இருந்து அறியலாம். அவரின் தந்தை ஸ்டூவர்ட்டின் ஆதரவை பெற்றவர் என்றும், அவரது தாயார் பல குழந்தைகளை  கவனிப்பதால் சோர்வடைந்ததாக கூறப்படுகிறது. நோய்வாய்ப்பட்ட தனது தாயாரை ஆதரிப்பதற்காகவே அவர் எழுதத் தொடங்கினார் என்று நம்பப்படுகிறது. இவரது எழுத்துக்களின் மூலமாக இவரது குடும்பம் நன்கு இணைக்கப்பட்டிருந்தாலும் கடினமான காலங்களில் வீழ்ச்சியடைந்ததாகக் கூறுகிறது.

அவர் முதலில் லூயிசா என்ற பெயரில், *வெரைட்டி:எ போம்* (1727) மற்றும் *வெர்சஸ் ஆன் தி கிங்ஸ் பர்த்டே* (1730) என்ற  கவிதைகளை வெளியிட்டார். *அதைத் தொடர்ந்து இவரின் முதல் பெரிய நாவல்  தி ஹேப்பி* அன்ஃபர்ட்டுனேட் *அல்லது பெண் பக்கம்* என்ற  தலைப்பில் வெளியிடபட்டது .இது  1732 தோன்றி 1737  மீண்டும் அச்சிடப்பட்டது  இது ஒரு முகமூடி காதல் என்று சொல்லாம்.  இதில் முன்னணி பெண் கதாபாத்திரங்கள் பெரும்பாலும்  முகமூடிகளுக்குப் பின்னால் ஒளிந்து கொள்கின்றன. சிறு பணம் கொண்டு அவர்கள்   ஜார்ஜ் நீதிமன்றம், பிரின்சஸ் தெரு, லண்டன், அருகில்  லீசெஸ்டர் புலங்கள் என்ற இடத்தில் கடையை அமைக்கின்றனர் 

1733 ஆம் ஆண்டில்  யஹுமரஸ் மிஸ்சிலணி'  *என்ற தலைப்பில் ஐந்து நாட்களே ஆன ஒரு குழந்தையின் மரணம்; அழகான ஆனால் கருச்சிதைவு பெற்ற பிறப்பு, பற்றிய* அவரது கவிதை சிறந்தாக கருதப்படுகிறது;  *அவர் டான் சாஞ்சோ, அல்லது தி ஸ்டூடண்ட்ஸ் விம்*, (1739) என்ற நாடகத்தை எழுதினார், ஆனால் இது ஒருபோதும் நாடகமாக நிகழ்த்தப்படவில்லை.  இருப்பினும், ட்ரூரி லேனின் தியேட்டர் ராயல் *கிரீன் அறையில் டான் சாஞ்சோவுக்கு* ஒரு வாசிப்பு வழங்கப்பட்டது.  *டான் சாஞ்சோ* ஆக்ஸ்போர்டு கல்லூரி தோட்டத்தில் நடைபெறுகிறது . நாடகத்தின் முடிவில், பேய்கள் மறு வாழ்க்கைக்குத் திரும்பிய பிறகு, மினெர்வா ஷேக்ஸ்பியருக்கு ஒரு நினைவுச்சின்னத்தை உருவாக்குகிறார்; பல ஷேக்ஸ்பியர் அறிஞர்கள் பாய்ட் ஷேக்ஸ்பியர் லேடீஸ் கிளப்பில் ஈடுபட்டதாகவும், குறிப்பாக, வெஸ்ட்மின்ஸ்டர் அபேயில் உள்ள போயட்ஸ் கார்னரில் உள்ள ஷேக்ஸ்பியர் நினைவுச் சிலைக்காக கிளப்பின் நிதி திரட்டும் முயற்சிகளிலும் ஈடுபட்டதாக பல ஷேக்ஸ்பியர் அறிஞர்கள் நம்புகின்றனர்.

## நூல் பட்டியல்

### நாவல்கள்

* *தி ஹேப்பி* அன்ஃபர்ட்டுனேட்*; அல்லது, பெண்-பக்கம்: ஒரு நாவல், முதலியன*

### நாடகங்கள்

* *டான் சாஞ்சோ, அல்லது மாணவர்கள் விம்*

பகுப்பு:1745 இறப்புகள்
பகுப்பு:1710 பிறப்புகள்
வண்டாரி செல்லாண்டிஅம்மன் கோவில்

**வண்டாரி செல்லாரம்மன் கோவில்**  தமிழ்நாட்டில் மதுரை மாவட்டம், வண்டாரி என்னும் ஊரில் சாப்டூர் அருகே 2கிலோமீட்டர் தொலைவில் அமைந்துள்ளது. இக்கோவில் 2016ஆம் ஆண்டில் மறு சீரமைக்கப்பட்டது.

## குறிப்புகள்
பகுப்பு:மதுரை மாவட்டத்திலுள்ள அம்மன் கோயில்கள்
இரிச்சர்டு எல்லிசு கார்சன்

**இரிச்சர்டு எல்லிசு கார்சன்** (*Richard Ellis Carson*) என்பவர் ஓர் அமெரிக்க ஆராய்ச்சியாளர் ஆவார். உயிர்மருத்துவப் பொறியாளரான இவர் தற்பொழுது யேல் பல்கலைக்கழகத்தில் கதிரியக்கம் மற்றும் உயிர்மருத்துவ உருவரைவு  பேராசிரியராக உள்ளார். வளர்ப்பு விலங்கு மையத்தின் இயக்குநர், உயிர்மருத்துவப் பொறியியல் பட்டப் படிப்பு கல்லூரியின் இயக்குநர் என பல பொறுப்புகளை வகிக்கிறார். இரிச்சர்டின் ஆராய்ச்சி பாசிட்ரான் உமிழ்வு வரைவியுடன் மனிதர்கள் மற்றும் விலங்குகளை ஆய்வு செய்ய கணித நுட்பங்களைப் பயன்படுத்துவதை மையமாகக் கொண்டுள்ளது.

இரிச்சர்டு கார்சன் 1977 ஆம் ஆன்டு பிரவுன் பல்கலைக்கழகத்தில் பயன்பாட்டு கணித-உயிரியலில் அறிவியல் பாடத்தில் இளநிலை பட்டம் பெற்றார். 1983 ஆம் ஆண்டு  லாசு ஏஞ்சல்சில் உள்ள கலிபோர்னியா பல்கலைக்கழகத்தில் தனது முனைவர் பணியை முடித்தார்.

2016 ஆம் ஆண்டில், கார்சனுக்கு கதிரியக்க ஆராய்ச்சி அகாடமியிலிருந்து புகழ்பெற்ற புலனாய்வாளர் விருது வழங்கப்பட்டது. 2017 ஆம் ஆண்டில், பட மறுசீரமைப்பு, படியெடுப்பு இயக்க மாதிரியாக்க நுட்பங்கள்
மற்றும் புதிய கதிரியக்க மருந்துகளுக்கான கணித மற்றும் புள்ளியியல் முறைகளின் வளர்ச்சி மற்றும் பயன்பாடு உள்ளிட்ட பாசிட்ரான் உமிழ்வு வரைவியல் அளவிடுதல் துறை பங்களிப்புகளுக்காக  மின்சார மற்றும் இலத்திரனியல் பொறியியலாளர்கள் நிறுவனத்தால் அங்கீகரிக்கப்பட்டார். கார்சன் 2019 ஆம் ஆண்டு முதல் மின்சார மற்றும் இலத்திரனியல் பொறியியலாளர்கள் நிறுவனத்தின் சக உறுப்பினராகவும் இருந்து வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க அறிவியலாளர்கள்
தேசிய நெடுஞ்சாலை 112 (இந்தியா)

**தேசிய நெடுஞ்சாலை 112** (*National Highway 112 -India*) என்பது இந்தியாவின் மேற்கு வங்க மாநிலத்தில் உள்ள ஒரு நெடுஞ்சாலை ஆகும். இது பராசத்திலிருந்து வங்காளதேசத்தின் எல்லையான பெட்ராபோல் வரை செல்கிறது.

இந்த நெடுஞ்சாலை (தெ. நெ. 112) முன்பு தெ. நெ. 35 எனக் குறிக்கப்பட்டது.

கொல்கத்தா மற்றும் வங்காளதேசத்தை இணைக்கும் மிக முக்கியமான இணைப்புகளில் இதுவும் ஒன்றாகும். இது வடக்கு கொல்கத்தாவில் உள்ள சியம்பஜாரில் இருந்து வங்காளதேசத்தில் உள்ள ஜெசோர் வரை செல்லும் வரலாற்றுச் சிறப்புமிக்க ஜெஸ்ஸூர் சாலையின் ஒரு பகுதியாகும்.

தே. நெ. 112 தேசிய நெடுஞ்சாலை 12லிருந்து பராசத் டக்பங்லோ மோர்ஹில் இருந்து தொடங்கி வடக்கு 24 பர்கானா மாவட்டத்தைக் கடந்து பங்கானுக்கு அருகிலுள்ள பெட்ராபோலில் முடிவடைகிறது. இதன் கிழக்கு நோக்கிய தொடர்ச்சி, N706 வங்காளதேசத்தில் உள்ள ஜெஸ்சூட் மாவட்டம் வரை நீண்டுள்ளது.

## தே. நெ. 112-ல் உள்ள நகரங்கள்

* பராசத்
* துத்தாபுகூர்
* பமாங்காச்சி
* குமா
* அசோக்நகர்
* ஹப்ரா
* கைகாடா
* தாக்கூர்நகர் (ஜெஸ்சூர் சாலையிலிருந்து கிழக்குப் பகுதி)
* சோனாட்டிகிரி
* சந்த்பரா
* பங்கான்
* பெட்ராபோல்

## சந்திப்புகள்

:  பாரசத் அருகே முனையம்
: 
:  இந்தியா வங்காளதேசம் அருகே எல்லையில் முனையம் பெட்ரோபோல்

## [[ஆசிய நெடுஞ்சாலைகள் வலையமைப்பு|ஆசிய நெடுஞ்சாலை வலையமைப்பு]]
ஜப்பானின் தோக்கியோவில் தொடங்கி துருக்கியின் இசுதான்புல்லில் முடிவடையும் ஆசிய நெடுஞ்சாலை 1இன் திட்டமிடப்பட்ட நெடுஞ்சாலை வலையமைப்பின் ஒரு பகுதியாகவும் இந்த நெடுஞ்சாலை உள்ளது.

## மேலும் பார்க்கவும்

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 112

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 15 (இந்தியா)

**தேசிய நெடுஞ்சாலை 15** (*National Highway 15 -India*) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை அசாமில் உள்ள பைஹாட்டாவில் தொடங்கி அருணாச்சலப் பிரதேசத்தில் வக்ரோவில் முடிவடைகிறது. மங்கல்தாய், தெகியாஜூலி, தேஜ்பூர், பந்தேர்தேவா, வடக்கு லக்கிம்பூர், குலஜன், திப்ருகார், தின்சுகியா, உரூபை மற்றும் மகாதேவ்பூர் வழியாகச் செல்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
வெள்ளி(III) புளோரைடு

**வெள்ளி(III) புளோரைடு** (*Silver(III) fluoride*) என்பது AgF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மையற்ற இச்சேர்மம் பிரகாசமான சிவப்பு நிறத்தில் எதிர்காந்தப்பண்பு கொண்டதாகவும், வழக்கத்திற்கு மாறாக வெள்ளி +3 என்ற ஆக்சிசனேற்ற நிலையிலும் காணப்படுகிறது. வெள்ளி(III) புளோரைடின் படிகக் கட்டமைப்பு தங்கம்(III) புளோரைடின் கட்டமைப்பை ஒத்தகட்டமைப்பாகும். இது புளோரோ பாலங்களால் சங்கிலிகளாக இணைக்கப்பட்ட செவ்வக AgF4 அலகுகளைக் கொண்ட ஒரு பலபடியாகும். 

## தயாரிப்பு
டெட்ராபுளோரோ அர்ஜெண்டேட்டு (III) அயனிகள் உள்ள கரைசலை நீரற்ற ஐதரசன் புளோரைடு மற்றும் போரான் முப்புளோரைடு ஆகியவற்றைச் சேர்த்து சூடுபடுத்தி AgF3 தயாரிக்கப்படுகிறது. விகிதவியல் அளவுகளில் பொட்டாசியம், வெள்ளி நைட்ரேட்டுகளை புளோரின் வாயு நிரப்பப்பட்ட மூடிய அழுத்தக் கொள்கலனில் 400 பாகை செல்சியசு வெப்பநிலையில் இரண்டு முறை 24 மணி நேரத்திற்கு சூடுபடுத்தி பொட்டாசியம் டெட்ராபுளோரோ அர்ஜெண்டேட்டு தயாரிக்கப்படுகிறது. நீரற்ற ஐதரசன் புளோரைடில் கரைக்கப்பட்டால் இது அறைவெப்பநிலையில் தன்னிச்சையாக சிதைவடைந்து ஒரே இரவில் Ag3F8 உருவாகும். கோட்பாடுகளில் விவரிக்கப்பட்டுள்ள உயர்-இணைதிற வெள்ளி சேர்மங்கள் அவற்றின் பல்வேறு வண்ணங்களுக்கு குறிப்பிடத்தக்கவையாக உள்ளன:  KAgF4 பிரகாசமான ஆரஞ்சு, AgF3 பிரகாசமான சிவப்பு, AgFAsF6 ஆழ்ந்த நீலம், Ag3F8 ஆழ்ந்த செம்பழுப்பு, Pd(AgF4)2 எலுமிச்சம் பச்சை.

தொடக்ககால வெள்ளி(III) புளோரைடு தயாரிப்புகள் மிகவும் தீவிர வினைகள் கொண்டவையாகும். கிரிப்டான் இருபுளோரைடை புளோரினேற்றும் முகவராகப் பயன்படுத்துவதுடன் அம்முறைகள் சம்பந்தப்பட்டிருந்தன. கலப்பு இணைதிற  Ag3F8 உற்பத்திக்கும் அவை வழிவகுத்தன. இதில் வெள்ளி(II) டெட்ராபுளோரோ அர்ஜெண்டேட்டு(III);Ag2F5 போன்றவை கலந்திருப்பதாக கருதப்பட்டது. AgF3 உடன் AgFAsF6 சேர்த்து வினைப்படுத்தி (AgF)+AgF4− உருவாக்கப்பட்டது. 
## மேற்கோள்கள்

பகுப்பு:வெள்ளி சேர்மங்கள்
பகுப்பு:புளோரைடுகள்
யசோவர்மன் (சந்தேல வம்சம்)

[வலது|thumb| [கஜுராஹோ|கஜுராஹோவில் உள்ள இலக்குமணன் கோயில்]]
வலது|thumb| இலக்குமணன் கோயிலிலுள்ள சிற்பம்
**யசோவர்மன்** (*Yashovarman*; ஆட்சி 925–950 பொ.ச.) மேலும் **இலக்சவர்மன்** என்றும் அழைக்கப்படும் இவர், இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார். கூர்ஜர-பிரதிகாரர்களின் மேலாதிக்கத்தை இவர் முறையாக ஒப்புக்கொண்ட போதிலும், அவர் நடைமுறையில் சந்தேலர்களை ஒரு இறையாண்மை சக்தியாக நிறுவினார்.  கலஞ்சராவைக் (நவீன கலிஞ்சர் ) கைப்பற்றியது இவரது முக்கிய இராணுவ சாதனைகும். கஜுராஹோவில் உள்ள லட்சுமண கோவிலை கட்டியெழுப்பியதற்காகவும் இவர் குறிப்பிடத்தக்கவர்.

கன்னியாகுப்ஜத்தின் (கன்னோசி) கூர்ஜரா-பிரதிகாரர்களின் நிலப்பிரபுவாக இருந்த சந்தேலா ஆட்சியாளரான ஹர்ஷனுக்கு யசோவர்மன் பிறந்தார். இவரின் தாயார் கஞ்சுகா, சகமான குடும்பத்திலிருந்து வந்தவர். யசோவர்மன் பதவியேற்ற நேரத்தில், பிரதிகாரர்கள் தங்கள் நிலப்பிரபுத்துவத்தை அதிக அளவில் நம்பியிருந்தனர். பிரதிகாரர்களின் முக்கிய எதிரியாக இருந்த இராஷ்டிரகூடர்கள் வம்ச சண்டைகளில் மும்முரமாக இருந்தனர். இது சந்தேலர்களுக்கு தங்கள் சொந்த சக்தியை அதிகரிக்க வாய்ப்பளித்தது. யசோவர்மன் பிரதிகாரர்களுடனான விசுவாசத்தை முறையாகக் கைவிடவில்லை. ஆனால் அவர் நடைமுறையில் சுதந்திரமாக இருந்தனர்.

## சொந்த வாழ்க்கை
யசோவர்மனின் ஆட்சியானது புகழ்பெற்ற சந்தேலர்களின் காலத்தின் கலை மற்றும் கட்டிடக்கலையின் தொடக்கத்தைக் குறித்தது. இவர் தனது தேவபாலனிடமிருந்து வைகுண்ட விஷ்ணுவின் மதிப்புமிக்க சிலையை வாங்கினார். மேலும் கஜுராஹோவில் உள்ள இலக்குமணன் கோயிலில் அந்த சிலையை நிறுவினார். கஜுராஹோவில் உள்ள இந்துக் கோயில் கட்டிடக்கலைக்கு இதுவே ஆரம்பகால உதாரணம்.  கஜுராஹோவில் உள்ள ஏரிகளில் ஒன்றின் மூலம் அடையாளம் காணக்கூடிய ஒருஏரியை இவர் கட்டியதாகவும் கூறப்படுகிறது. 

## சான்றுகள்

### உசாத்துணை
* 
* 
* 

பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
தியோல் சிலெங் இனப்படுகொலை அருங்காட்சியகம்

**தியோல் சிலெங் இனப்படுகொலை அருங்காட்சியகம்** (*Tuol Sleng Genocide Museum*) அல்லது வெறுமனே **தியோல் சிலெங்** என்பது கம்போடிய இனப்படுகொலையை விவரிக்கும் ஒரு அருங்காட்சியகமாகும். நோம் பென்னில் அமைந்துள்ள இந்த தளம் பாதுகாப்பு சிறை 21 -ஆகப் பயன்படுத்தப்பட்ட ஒரு முன்னாள் மேல்நிலைப் பள்ளியாகும். முன்னர் தியோல் சிலெங் பிரே உயர்நிலைப் பள்ளியாக இருந்தது. 1975 முதல் 1979இல் அதன் வீழ்ச்சி வரை கெமர் ரூச் ஆட்சியால். 1976 முதல் 1979 வரை, 20,000 பேர் தியோல் சிலெங் சிறையில் அடைக்கப்பட்டனர். மேலும் கெமர் ரூச் நிறுவிய 150 முதல் 196 வரையிலான சித்திரவதை மற்றும் மரணதண்டனை மையங்களில் இதுவும் ஒன்றாகும். 26 சூலை 2010 அன்று, கம்போடியா நீதிமன்றம், மனிதகுலத்திற்கு எதிரான குற்றங்கள் செய்தத்ற்காகவும் 1949 ஜெனிவா ஒப்பந்தங்களின் கடுமையான மீறல்களுக்காகவும் சிறைத் தலைவர் காயிங் கெக் இயேவ் என்பவருக்கு தண்டனை விதித்தது. அவர் ஆயுள் தண்டனை அனுபவித்து வரும் போது 2 செப்டம்பர் 2020 அன்று இறந்தார்.

## புகைப்படங்கள்
thumb|பெரும்பாலான பள்ளி அறைகள் சிற்றறைகளாகப் பிரிக்கப்பட்டன
thumb|சிறைச்சாலை அறைகள்
thumb|சுற்றுப்புறத்தைச் சுற்றி கம்பி வேலி
thumb|அருங்காட்சியகத்தின் உட்பக்கம்

## சான்றுகள்

## மேலும் படிக்க
*Vann Nath: *A Cambodian Prison Portrait. One Year in the Khmer Rouge's S-21*. White Lotus Co. Ltd., Bangkok 1998,  (An eyewitness report. The author's paintings of many scenes from the prison are on display in the Tuol Sleng museum today.)
*Chandler, David: *Voices from S-21. Terror and history inside Pol Pot's secret prison*. University of California Press, 1999.  (A general account of S-21 drawing heavily from the documentation maintained by the prison's staff.)
*Dunlop, Nic: "The Lost Executioner: A Story of the Khmer Rouge". Walker & Company, 2006.  (A first-person encounter with Comrade Duch, who ran S-21. The author's discovery of Duch led to the latter's arrest, and imprisonment.)
*Douglas Niven & Chris Riley: "The Killing Fields". Twin Palms Press, 1996.  (Original photographs from S-21 prison, printed from original negatives by two American photographers.)
*
*
*Piergiorgio Pescali: "S-21 Nella prigione di Pol Pot". La Ponga Edizioni, Milan, 2015. 
## வெளி இணைப்புகள்

* 
* Photographs from S-21 – The original prisoner photographs from Tuol Sleng (S-21).
* The horrors of Tuol Sleng
* Cambodia Tribunal Monitor
* Photographic archive of S-21 prisoners - University of Minnesota

பகுப்பு:Coordinates on Wikidata
பகுப்பு:கம்போடிய வரலாறு
தூலியம்(III) ஐதராக்சைடு

**தூலியம்(III) ஐதராக்சைடு**  (*Thulium(III) hydroxide*) Tm(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## வேதிப் பண்புகள்
தூலியம்(III) ஐதராக்சைடு அமிலங்களுடன் வினைபுரிந்து தூலியம் உப்புகளைக் கொடுக்கிறது.
: Tm(OH)3 + 3 H+ → Tm3+ + 3 H2O

தூலியம்(III) ஐதராக்சைடு உயர் வெப்பநிலைகளில் சிதைவடைந்து TmO(OH) சேர்மமாக மாற்றமடைகிறது. தொடர்ந்து வெப்பப் படுத்தினால் அது மேலும் சிதைவடைந்து Tm2O3 சேர்மமாகிறது.
## மேற்கோள்கள்

பகுப்பு:தூலியம் சேர்மங்கள்
பகுப்பு:ஐதராக்சைடுகள்
இரண்டாம் யசோவர்மன் (சந்தேல வம்சம்)

**இரண்டாம் யசோவர்மன்** (*Yashovarman* II ; ஆட்சி 1164-1165 பொ.ச.) என்பவர் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட் ஆட்சியாளராக இருந்தார். முந்தைய யசோவர்மனிலிருந்து இவரை வேறுபடுத்துவதற்காக இரண்டாம் யசோவர்மன் என்று அழைக்கப்பட்டார். 

யசோவர்மன் சந்தேல மன்னன் மதனவர்மனின் மகனாவார். இவரது சொந்த மகன் பரமார்த்தி தேவனின் பட்டேசுவரக் கல்வெட்டில் இவரைப் பற்றிக் குறிப்பிடப்பட்டுள்ளது. ஆனால் மற்ற சந்தேலக் கல்வெட்டுகள் சந்தேல மன்னர்களின் பட்டியலில் இவரது பெயரைக் குறிப்பிடவில்லை. வரலாற்றாசிரியர் எஸ். கே. மித்ராவின் கூற்றுப்படி, பட்டேசுவரக் கல்வெட்டு, யசோவர்மன் மிகக் குறுகிய காலம் சந்தேலர்களின் சிம்மாசனத்தில் ஏறியதைத் தெளிவாகக் குறிக்கிறது. இது யசோவர்மனை "மக்களுக்கு மகிழ்ச்சியை ஏற்படுத்தும் சிறந்த ஆட்சியாளர்களின் ஆபரணம்" என்று விவரிக்கிறது. மித்ரா இவரது குறுகிய ஆட்சிக்காலத்தில் குறிப்பிடத்தக்க சாதனை எதையும் காணாததால் மற்ற கல்வெட்டுகள் இவரது பெயரைத் தவிர்த்துவிட்டதாகக் கருதுகிறார். 

மறுபுறம், வரலாற்றாசிரியர் ஆர். கே. தீட்சித், "சிறந்த ஆட்சியாளர்களின் ஆபரணம்" என்ற அடைமொழி வெறும் சொல்லாட்சி என்று நம்புகிறார். யசோவர்மனின் தந்தை மதனவர்மனின் (பொ.ச. 1063) கடைசியாக அறியப்பட்ட தேதிக்கும், அவரது மகன் பரமார்த்தி தேவனின் (பொ.ச. 1066) அறியப்பட்ட முந்தைய தேதிக்கும் இடையே எந்த வித்தியாசமும் இல்லை. பட்டேசுவரக் கல்வெட்டைத் தவிர மற்ற கல்வெட்டுகள், பரமார்த்தியால் வெளியிடப்பட்டவை உட்பட, பரமார்த்தி தேவன் மதன்வர்மனுக்குப் பிறகு வந்ததாகக் கூறுகின்றன. தந்தை மதன்வர்மன் உயிருடன் இருக்கும்போதே யசோவர்மன் இறந்திருக்கலாம். 

இடைக்கால புராண உரையான *பரமலா ராசோவின்* படி, பரமார்த்தி தனது 5 வயதில் சந்தேல சிம்மாசனத்தில் ஏறினார். இது யசோவர்மன் அகால மரணமடைந்ததாகவும் கூறுகிறது. 

## சான்றுகள்

### உசாத்துணை
* 
* 

பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
ஐயோனியன் கிளர்ச்சி

**ஐயோனியன் கிளர்ச்சி** (*Ionian Revolt*) என்பது   பாரசீகப் பேரரசின் ஆட்சிக்கு கீழ் சின்ன ஆசியாவில் இருந்த கிரேக்கப் பகுதிகளான அயோலிஸ், டோரிஸ், சைப்பிரசு, காரியாவில் போன்ற பல பகுதிகளில் உருவான இராணுவக் கிளர்ச்சிகளாகும். இது கிமு 499 முதல் கிமு 493 வரை நீடித்தது. கிளர்ச்சியின் மையமாக ஆசியா மைனரின் கிரேக்க நகர அரசுகளை ஆள  பாரசீகர்களால் நியமிக்கப்பட்ட சர்வாதிகரிகளில், அதிருப்தியாளர்களான  மிலீட்டசின் இரண்டு சர்வாதிகாரிகளான ஹிஸ்டியாயஸ் மற்றும் அரிசுடோகோரசு ஆகியோர் இருந்தனர். இதற்கு முன்னதாக கிமு 540 இல்  ஐயோனியா நகரங்கள் பாரசீகர்களால் கைப்பற்றப்பட்டன. அதன்பின்னர் அவர்களுக்கு அடங்கிய பூர்வீக கிரேக்கர்களை ஆட்சியாளர்களாக நியமித்து தங்களுக்கு கீழ் அப்பகுதிகளை ஆள அனுமதித்தது. இவ்வாறு சுமார் அரை நூற்றாண்டாக பாரசீக ஆதிக்கத்தில் அனதோலியாவின் கிரக்க அரசுகள் இருந்தன. அதன்பிறகு அவை பாரசீகத்தின் ஆதிக்கத்தில் இருந்து  விடுதலை பெற்று முன்புபோல தன்னாட்சி நடத்த விரும்பின.

இதற்குக் கிரேக்கத்தில் உள்ள எசுபார்த்தா, ஏதென்சு போன்ற முதன்மையான நகர அரசுகளின் உதவியை எதிர்பார்த்தன. இதன்பொருட்டு மிலீட்டசின் ஆட்சியாளரான அரிசுடோகோரசு எசுபார்த்தவுக்கு சென்று அதன் உதவியைக் கோரினார். ஆனால் எதிர்பார்த்த உதவி கிடைக்கவில்லை. அதன்பிறகு ஏதென்சை நாடி வந்தார். ஏதென்சு 20 கப்பல்களை அனுப்பி உதவியது. எரீத்திரியா நகர அரசு ஐந்து கப்பல்களை அனுப்பி உதவியது.

மிலீட்டசு நகர அரசின் தலைமையில்  சின்ன ஆசியாவின் கிரேக்கர்கள் புரட்சிக்கு புறப்பட்டனர். என்றாலும் அவர்களுக்குள் புகைச்சல் இருந்ததால், புரட்சியை திறம்பட நடத்தி வெற்றிபெறத் தெரியவில்லை. புகைச்சலும், துரோகங்களும் சூழ்ந்த நிலையில் கி.மு. 494 இல் கிரேக்க கடற்படைகள் பாரசீகர்களின் கடற் படைகளை ஏஜியன் கடலின் ஒரு பகுதியில் சந்தித்தன. லேட் சமர் எனப்படும் இச்சமரின் முடிவில் பாரசீகர்கள் வெற்றியை ஈட்டினர். பாரசீகர்கள் தங்கள் வெற்றிக்குப் பிறகு புரட்சிக்கு தலைமை வகித்த மிலீட்டசு நகரை அழித்தனர். இதன் பிறகு சின்ன ஆசியா மீண்டும் பாரசீகர்களின் ஆதிக்கத்தின் கீழ் வந்தது.

அயோனியன் கிளர்ச்சியானது கிரேக்கத்திற்கும் பாரசீக பேரரசுக்கும் இடையிலான முதல் பெரிய மோதலை உருவாக்கியது. மேலும் இது கிரேக்க பாரசீகப் போர்களின் முதல் கட்டத்தைக் குறிக்கிறது. சின்ன ஆசியா மீண்டும் பாரசீக ஆட்சிக்குள் கொண்டு வரப்பட்டாலும், ஏதென்சு மற்றும் எரீத்திரியா ஆகிய நகர நாடுகள் இந்த கிளர்ச்சிக்கு ஆதரவளித்ததற்காக அவற்றை தண்டிப்பதற்கு டேரியஸ் சபதம் செய்தார். மேலும், எரோடோடசின் கூற்றுப்படி, கிரேக்கத்தின் எண்ணற்ற நகர அரசுகள் தனது பேரரசின் நிலைத்தன்மைக்கு தொடர்ந்து அச்சுறுத்தலாக இருப்பதைக் கண்ட டேரியஸ் முழு கிரேக்கத்தையும் கைப்பற்ற முடிவு செய்தார். கிமு 492 இல், கிரேக்க-பாரசீகப் போர்களின் அடுத்த கட்டமான கிரேக்கத்தின் மீதான பாரசீகத்தின் முதல் படையெடுப்பு, அயோனியன் கிளர்ச்சியின் நேரடி விளைவாகத் தொடங்கியது.

## குறிப்புகள்

பகுப்பு:ஏதென்சு ஈடுபட்ட போர்கள்
பகுப்பு:பண்டைய கிரேக்கம் சம்பந்தப்பட்ட போர்கள்
யுரேனியம்(IV) அயோடைடு

**யுரேனியம்(IV) அயோடைடு** (*Uranium(IV) iodide*)  UI4 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். யுரேனியம் டெட்ரா அயோடைடு என்ற பெயராலும் இது அழைக்கப்படுகிறது. இவ்வுப்பில் யுரேனியம் +4 ஆக்சிசனேற்ற நிலையில் உள்ளது. 
## தயாரிப்பு
யுரேனியத்துடன் மிகையளவு யுரேனியத்தைச் சேர்த்து வினைபுரியச் செய்தால் யுரேனியம்(IV) அயோடைடு உருவாகிறது.

## பண்புகள்
யுரேனியம்(IV) அயோடைடு கருப்பு நிறத்தில் ஒரு திடப்பொருளாக ஊசி போன்ற படிகங்களை உருவாக்குகிறது. சூடாக்கும்போது, இது யுரேனியம் மூவயோடைடு மற்றும் அயோடின் வாயுவாகப் பிரிகிறது. ஒற்றைச் சாய்வு படிகத்திட்டத்தில் C2/c என்ற இடக்குழுவில் யுரேனியம்(IV) அயோடைடு படிகமாகிறது.
 
## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
தேசிய நெடுஞ்சாலை 336 (இந்தியா)

**தேசிய நெடுஞ்சாலை 336** (*National Highway 336-India*) என்பது இந்தியாவின் தமிழ்நாடு மாநிலத்தில் உள்ள தேசிய நெடுஞ்சாலை ஆகும். இது 52 கி. மீ. தூரம் செல்லும் தேசிய நெடுஞ்சாலை ஆகும். இச்சாலை முற்றிலும் தமிழ்நாட்டில் மட்டுமே செல்கிறது. இது பழைய தேசிய நெடுஞ்சாலை 210ன் ஒரு பகுதியாகும். புதுக்கோட்டையின் புறநகர்ப் பகுதியில் உள்ள சந்திப்பில் உள்ள தே. நெ. 36லிருந்து திருச்சி வரை சாலை செல்கிறது. இச்சாலையில்  கீரனூர் முக்கிய நகரமாக உள்ளது. பாரதிதாசன் பல்கலைக்கழகம், அண்ணா பல்கலைக்கழகம் திருச்சி, இந்திய மேலாண்மை கழகம் திருச்சிராப்பள்ளி மற்றும் திருச்சிராப்பள்ளி பன்னாட்டு வானூர்தி நிலையம் போன்ற பல முக்கிய இடங்கள் இந்த வழித்தடத்தில் உள்ளன.

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 336

பகுப்பு:தமிழ்நாட்டில் தேசிய நெடுஞ்சாலைகள்
பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 83 (இந்தியா)

**தேசிய நெடுஞ்சாலை 83** (*National Highway 83 (India)*) என்பது இந்தியாவின் முதன்மையான தேசிய நெடுஞ்சாலை ஆகும். தே. நெ. 83 கிழக்கு-மேற்கு திசையில், முழுக்க முழுக்க இந்தியாவின் தமிழ்நாடு மாநிலத்தில் அமைந்துள்ளது. பொள்ளாச்சி முதல் திண்டுக்கல் வரையிலான நான்கு வழிச்சாலைக்கு 2018-ல் ஒப்புதல் அளிக்கப்பட்டது.

முன்பு இந்த தேசிய நெடுஞ்சாலை 209 என்று பெயரிடப்பட்டிருந்தது.

## வழித்தடம்
thumb|இந்தியாவில் உள்ள தேசிய நெடுஞ்சாலைகளின் திட்ட வரைபடம்
தே. நெ. 83 கோயம்புத்தூர், பொள்ளாச்சி, உடுமலைப்பேட்டை, பழனி, ஒட்டன்சத்திரம், திண்டுக்கல், திருச்சிராப்பள்ளி, தஞ்சாவூர், நீடாமங்கலம், திருவாரூர் மற்றும் தமிழ்நாடு மாநிலத்தில் நாகப்பட்டினத்தை இணைக்கிறது.

## சந்திப்புகள்

:  முனையம் கோயம்புத்தூர் அருகில்
:  திண்டுக்கல் அருகில்
:  திண்டுக்கல் அருகில்
:  திண்டுக்கல் அருகில்
:  திருச்சிராப்பள்ளி அருகில்
:  திருச்சிராப்பள்ளி அருகில்
:  தஞ்சாவூர் அருகில்
:

## விரிவாக்கம்

* தேசிய நெடுஞ்சாலை 83ன் கோயம்புத்தூர் - பொள்ளாச்சி 27கி.மீ நீளமுள்ள பாதை 656.51 கோடி மதிப்பினில் நான்கு வழிச்சாலையாக மேம்படுத்தப்பட்டது. 01 திசம்பர் 2016 அன்று ஆரம்பிக்கப்பட்டு  24 ஜீன் 2020 அன்று முடிக்கப்பட்டது.

* தேசிய நெடுஞ்சாலை 83ன் தஞ்சாவூர் - நாகப்பட்டினம் இடையேயுள்ள 65.37கி.மீ நீளமுள்ள பாதையானது 340.63கோடி மதிப்பினில் பக்கச்சாலையுடன் கூடிய இருவழிச் சாலையாக மேம்படுத்தப்படுகின்றது. முன்பு இந்த பாதையானது தே.நெ 67 என்று பெயரிடப்பட்டிருந்தது.

தமிழ்நாட்டிற்குள்ளே செல்லும் தே.நெ 83ஆனது 131.9 கி.மீ நீளமுள்ள பொள்ளாச்சி - திண்டுக்கல் பிரிவு ரூ 3649 கோடி மதிப்பினில் மூன்று கட்டங்களாக நான்கு வழிச்சாலையாக மேம்படுத்தப்படுகின்றது.

* ஒட்டன்சத்திரம் - பழனி சாலையின் 25கி.மீ நீளத்தில் 17.175கி.மீ நீளமுள்ள தேசிய நெடுஞ்சாலை 164.68 கோடி மதிப்பினில் மேம்படுத்தப்படுகின்றது. பழனி முருக பக்தர்களுக்கென தனி நடைபாதை, கழிப்பறை வசதி, குடிநீர் வசதியுடன் மேம்படுத்தப்படுகின்றது.

* 28 பிப்ரவரி 2024 அன்று, பிரதமர் நரேந்திர மோதி தேசிய நெடுஞ்சாலை 83ன் பிரிவான ஒட்டன்சத்திரம் - மடத்துகுளம் நான்கு வழிச் சாலையை நாட்டிற்கு அர்பணித்தார், மேலும் தஞ்சாவூர் - நாகப்பட்டினம் இடையே உள்ள 65கி.மீ நீளத்திற்கு புதுப்பிக்கப்பட்ட பக்கச் சாலை வசதிகளுடன் கூடிய இருவழிச் சாலையையும் நாட்டிற்கு அர்பணித்தார்.

* தேசிய நெடுஞ்சாலை 83ன் தஞ்சாவூர் - நாகப்பட்டினம் பிரிவின் கீழ் திருவாரூர் அருகே 14.2கி.மீ நீளத்திற்கு 470கோடி மதிப்பினில் சுற்றுச்சாலை அமைக்கப்படவிருக்கிறது.

## நன்மைகள்
* பொள்ளாச்சி கோயம்புத்தூர் நான்கு வழிச்சாலை பொள்ளாச்சி தொழிற்பேட்டையை இணைக்கும் வண்ணமாக கட்டமைக்கப்பட்டுள்ளது.
*  நான்கு வழிச்சாலையின் மூலமாக ஒட்டன்சத்திரம் - மடத்துக்குளம் இடையேயுள்ள பிரயாண நேரமானது ஒரு மணி நேரத்திலிருந்து முப்பது நிமிடங்களாக குறைந்தது. பழனி முருகன் கோவில் செல்லுவதற்கு எளிமையான பயணத்தை உறுதிசெய்கின்றது.
* தஞ்சாவூர் டெல்டா விவசாய உற்பத்தி பொருட்கள் திருச்சி, கோவை, மதுரை போன்ற பெரிய சந்தைகளுக்கு எடுத்துசெல்வது எளிதாகின்றது.

## மேலும் பார்க்கவும்

* இந்தியாவில் உள்ள தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்
* தேசிய நெடுஞ்சாலை 81 (இந்தியா)
* தேசிய நெடுஞ்சாலை 87 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 83

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 13

**தேசிய நெடுஞ்சாலை 13** (*National Highway 13 -India*), என்பது இந்தியாவில் அருணாச்சலப் பிரதேசத்தின் மிக நீளமான அருணாச்சல நெடுஞ்சாலை வலையமப்பின் ஒரு பகுதி ஆகும். இது 1,559 கி.மீ. நீளமான இருவழிப்பாதையாகும். இது வடமேற்கில் தவாங் நகரிலிருந்து தென்கிழக்கில் வக்ரோ வரை செல்கிறது. முழு பாதையும் 2018-ல் 6.2 கி. மீ. நீளமுள்ள  திபாங் ஆற்றின் குறுக்கே திபாங் நதிப் பாலம் கட்டி முடிக்கப்பட்டதும் செயலுக்கு வந்தது. சனவரி/பிப்ரவரி 2022க்குள் இலக்கை நிறைவு செய்யும் குறுகிய மாற்றுப் பாதையான சேலா சுரங்கம், அனைத்து வானிலை இணைப்பையும் வழங்கும். நெடுஞ்சாலைகள் மறுபெயரிடப்படுவதற்கு முன்பு, இது தே. நெ. 229 மற்றும் தே. நெ. 52 என அறியப்பட்டது. இந்த மூலோபாய முக்கியத்துவம் வாய்ந்த நெடுஞ்சாலை, இந்தியாவின் கிழக்குப் பகுதியின் உண்மையான கட்டுப்பாட்டுக் கோட்டிற்கு எதிரே உள்ள சீனாவின் மேற்கு தியேட்டர் கட்டளையின் அச்சுறுத்தலை எதிர்த்துப் போராடுவதில் இந்திய இராணுவத்தின் திறன்களை மேம்படுத்துகிறது.

## பாதை
தே. நெ. தவாங், பொம்டிலா, நெச்சிபு, செப்பா, சாகலி, ஜிரோ, டபோரிஜோ, அலோங், பாசிகாட், தேசு ஆகிய நகரங்களை இணைக்கிறது. அருணாச்சல பிரதேச மாநிலத்தில் வக்ரோ அருகே தே. நெ. 15 சந்திப்பில் முடிவடைகிறது.

## சந்திப்புகள்

:  ஜோரம் அருகில்
:  ஹோஜ் அருகில்
:  பாசிகாட் அருகில்
:  பாசிகாட் அருகில்
:  மேகா அருகில்
:  மேகா அருகில்
:  ஹாவாகேம் அருகில்
:  முனையம், வாக்ரோ அருகில்

## மேலும் பார்க்கவும்

* தேசிய நெடுஞ்சாலை வளர்ச்தி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 13, செப்டம்பர் 19, 2021 இல் பெறப்பட்டது.

பகுப்பு:இந்திய தேசிய நெடுஞ்சாலைகள்
லிபேட்டி பிளாசா, கொழும்பு

**லிபேட்டி பிளாசா பல்கடை அங்காடி** (*Liberty Plaza Shopping Complex*) என்பது **லிபேட்டி பிளாசா** என்றும் பிரபலமாக அறியப்படும் இலங்கையின் வணிக வளாகம் ஆகும், இது மேற்கு மாகாணம், கொள்ளுப்பிட்டி, கொழும்பில் அமைந்துள்ளது. இது உள்ளூர் மற்றும் சர்வதேச வாணிகப்பொறிப்புகளை விற்பனை செய்கிறது. இலங்கையில் நிர்மாணிக்கப்பட்ட முதலாவது வணிக வளாகம் இதுவாகும். இது 1980 களின் முற்பகுதியில் கட்டப்பட்டதும், இலங்கையின் பழமையானதும் குறிப்பிட்டுச் சொல்லக்கூடிய வணிக வளாகங்களில் ஒன்றாக கருதப்படுகிறது. 1980 களில் தளத்தின் கட்டுமானத்திற்கான சித்ரா வெட்டிக்கார தர நில அளவையராக பணியாற்றினார்.

இந்த வணிக வளாகம் ஆடைகள், பொம்மைகள், மது, உணவு, அணிகலன்கள், நகைகள் போன்ற பல்வேறு பொருட்களை விற்பனை செய்கிறது. இது கையடக்கத் தொலைபேசிக் கடைகளுக்கு பிரபலமானதும் கையடக்கத் தொலைபேசி வணிகத்தில் குறிப்பிடத்தக்க பங்கை வகிக்கிறது. லிபேட்டி பிளாசா 1985 இல் பிரபலமான தேயிலை வணிக முத்திரை யான மெல்ஸ்னாவின் முதல் விற்பனை நிலையத்தையும் திறந்தது. இந்த வணிக வளாகம் ஞாயிற்றுக்கிழமை தவிர தினமும் திறக்கப்படும். 

## மேலும் பார்க்கவும்
* தாமரைக் கோபுரம்

## குறிப்புகள்

பகுப்பு:கொழும்பிலுள்ள கட்டடங்களும் கட்டமைப்புக்களும்
போபவார் முகமை

**போபவார் முகமை** (**Bhopawar Agency**) பிரித்தானிய இந்தியாவின் ஆட்சியில் இருந்த பில் முகமை மற்றும் பில் துணை முகமைகளை இணைத்து,  1882-ஆம் ஆண்டில் போபவார் முகமை நிறுவப்பட்டது. இம்முகமையின் கீழ் பழைய நிமோர் பகுதிகள் (தற்கால மத்தியப் பிரதேசத்தின் காண்டுவா மாவட்டம், கர்கோன் மாவட்டம் மற்றும் புர்ஹான்பூர் மாவட்டம்) மற்றும் மால்வாவின் தெற்குப் பகுதிகளில் உள்ள சுதேச சமஸ்தானங்கள் இருந்தது. 1901-ஆம் ஆண்டில் போபவார் முகமை  பரப்பளவும், மக்கள் தொகை 5,47,546 ஆக இருந்தது. இந்த முகமையில் பில் பழங்குடி மகக்ள் அதிகம் இருந்தனர்.

1925-ஆம் ஆண்டில் போபவார் முகமையை மால்வா முகமையுடன் இணைக்கப்பட்டது. 1927-ஆம் ஆண்டில் இம்முகமைக்கு மால்வா-போபவார் முகமை எனப்பெயர் மாற்றம் செய்யப்பட்டது. பின்னர் மீண்டும் 1934-ஆம் ஆண்டில் இதற்கு மால்வா முகமை எனப்பெயரிட்டப்பட்டது. 

இந்திய விடுதலைக்குப் பின்னர் மால்வா முகமையில் இருந்த  சுதேச சமஸ்தானங்கள் புதிதாக நிறுவப்பட்ட மத்திய பாரதம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று போபவார் முகமைப் பகுதிகள் மத்தியப் பிரதேசம் மாநிலத்தில் இணைக்கப்பட்டது. 
## போபவார் முகமையின் சுதேச சமஸ்தானங்கள் மற்றும் ஜமீன்களும்
 
### [[வணக்கத்திற்குரிய சுதேச சமஸ்தானங்கள் (பிரித்தானிய இந்தியா)|வணக்கத்திற்குரிய சுதேச சமஸ்தானங்கள்]]
# தார் சமஸ்தானம் 
# அலிராஜ்பூர் சமஸ்தானம் 
# பர்வானி சமஸ்தானம்  
#ஜாபூவா சமஸ்தானம் 

### வணக்கமில்லா  சமஸ்தானங்கள்
# அம்ஜெரா சமஸ்தானம் Amjhera, title Rao
# பகத்கர் சமஸ்தானம்
#சச்சாதவாத் சமஸ்தானம்
# ஜோபாத் சமஸ்தானம் 
# கத்திவாரா சமஸ்தானம் 
# மாத்வார் சமஸ்தானம்
# மூல்தான் சமஸ்தானம்                            
# ரத்தன்மால் சமஸ்தானம் 
## இதனையும் காண்க
*பிரித்தானிய இந்தியாவின் முகமைகள்
## மேற்கோள்கள்

## வெளி இணைப்புகள்
* Dictionaries of South Asia Library, Chicago University

பகுப்பு:பிரித்தானிய இந்தியாவின் முகமைகள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
யுரேனைல் புளோரைடு

**யுரேனைல் புளோரைடு** (*Uranyl fluoride*)  UO2F2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். இதன் கட்டமைப்பில் யுரேனைல் (UO22+) மையங்கள் ஆறு புளோரைடு ஈந்தணைவிகளால் முழுமையாக்கப்படுகின்றன என எக்சுகதிர் படிகவியல் ஆய்வுகள் தெரிவிக்கின்றன.

யுரேனைல் புளோரைடு தண்ணீரில் நன்றாகக் கரையும். ஒரு நீருறிஞ்சியாகவும் இது செயல்படுகிறது. யுரேனியம் அறுபுளோரைடின் நீராற்பகுப்பு வினையில் இது உருவாகிறது.

: UF6 + 2 H2O → UO2F2 + 4 HF.

## மேற்கோள்கள்

பகுப்பு:யுரேனியம் சேர்மங்கள்
பகுப்பு:புளோரைடுகள்
கொல்லக்கடவு

**கொல்லக்கடவு** (*Kollakadavu*) என்பது தென்மேற்கு இந்தியாவின் கேரள மாநிலத்தில், ஆலப்புழா மாவட்டத்தில், செங்கனூர் வட்டத்தில், செறியநாடு அருகே உள்ள ஒரு கிராமம் ஆகும். அச்சன்கோயில் ஆறு இந்த ஊரின் வழியாக ஓடுகிறது. கொல்லக்கடவு வழியாகத் தேசிய நெடுஞ்சாலை 183 செல்கிறது.

## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
காகபுசண்டர் ஏரி

**காகபுசண்டர் ஏரி** (*Kagbhusandi Lake* அல்லது *Sacred Emerald Green Lake*) என்பது இமயமலையில் அமைந்துள்ள ஒரு ஏரி ஆகும்.

காகபுசண்டர் ஏரி இந்தியாவின், உத்தராகண்ட மாநிலம், சமோலி மாவட்டத்தில்,  கன்குல் கணவாய் (5,230 மீ) அருகே 5,230 மீட்டர் உயரத்தில் கிட்டத்தட்ட ஒரு கி.மீ. நீளத்தில் அமைந்துள்ள ஒரு சிறிய மரகத பச்சை நிற ஏரியாகும். இது நந்தா தேவி தேசியப் பூங்காவில் அமைந்துள்ளது. இந்த ஏரி அத்தி பர்வத சிகரத்துக்கு இடையே அமைந்துள்ளது. மேலும் இந்த ஏரியானது விஷ்ணுபிரயாகை கூடுதுறையில் இருந்து 11 கி.மீ. தொலைவில் அமைந்துள்ளது. மலையேற்றத்தின் போது நீலகண்டம், சௌகம்பா, தைல்ய சாகர், பிருகுபந்த், நர் நாராயண் சிகரங்களின் அழகை இரசிக்கக்கூடிய இயற்கை ஆர்வலர்களுக்கு இது ஏற்ற இடமாகும்.

## தொன்மம்
இந்து தொன்ம நூல்களின்படி காகபுசண்டர் தன் குருவான ரோமச மகரிசியிடம் ஏற்பட்ட வாதத்தின் முடிவில் காகமாக மாற சாபம் பெற்றது இந்த இடத்தில்தான் எனப்படுகிறது. இந்த இடத்தில் காகபுசண்டர் காக்கை வடிவில் இன்னும் உலாவருகிறார் என்ற நம்பிக்கை உள்ளது.

## குறிப்புகள்

பகுப்பு:உத்தராகண்ட ஏரிகள்
மனோரஞ்சன் பட்டாச்சாரியா

**மனோரஞ்சன் பட்டாச்சார்யா**  (*Manoranjan Bhattacharya*)  இந்திய சுதந்திர ஆர்வலரும்  வங்காள புரட்சியாளரும் ஆவார்.

## புரட்சிகர நடவடிக்கைகள்
பட்டாச்சார்யா கிழக்கு வங்காளம் மற்றும் அசாமின் பரித்பூர் மாவட்டத்தில் உள்ள எரிகாட்டியில் பிறந்தார்.  மதரிபூரின் புரட்சிகர *மதரிபூர் குழுவில்* சேர்ந்தார். பட்டாச்சார்யா மாணவராக இருந்தபோது, 1930 ஆம் ஆண்டின் ஏப்ரல் மாதம் 18 ஆம் தேதியன்று சிட்டகாங் ஆயுதக் களஞ்சியத் தாக்குதலில் பங்கேற்றார். 1932  ஆம் ஆண்டு மார்ச்சு மாதம் 14 ஆம் தேதி சமுகரியாவில் நடந்த தபால் பை  கொள்ளைதான் இவரது கடைசி நடவடிக்கையாகும். கொள்ளையின் போது, பட்டாச்சார்யா ஒரு தபால் அலுவலக ஊழியர் இவருடன் சண்டையிட்டார் என்பதற்காக அவரை கொன்றார்,.  
### இறப்பு
பட்டாச்சார்யாவும்  நான்கு புரட்சியாளர்களும்  காவல்துறையினரால் கைது செய்யப்பட்டு பரித்பூர் சிறையில் அடைக்கப்பட்டனர். பட்டாச்சார்யாவுக்கு  1932 ஆம் ஆண்டு மே 12 அன்று மரண தண்டனை விதிக்கப்பட்டது. இதைத் தொடர்ந்து 1932 ஆம் ஆண்டு ஆகத்து மாதம் 22 ஆம் தேதியன்று பரிசால் மாவட்ட சிறையில்  பட்டாச்சார்யா தூக்கிலிடப்பட்டார் . மற்ற சக குற்றவாளிகளுக்கு பல்வேறு நீண்ட கால சிறைத்தண்டனை விதிக்கப்பட்டது. 
## மேற்கோள்கள்


பகுப்பு:இந்தியாவில் தூக்கிலிடப்பட்டவர்கள்
பகுப்பு:இந்தியப் புரட்சியாளர்கள்
பகுப்பு:வங்காள மக்கள்
பகுப்பு:1932 இறப்புகள்
பகுப்பு:1910 பிறப்புகள்
தேசிய நெடுஞ்சாலை 383 (இந்தியா)

**தேசிய நெடுஞ்சாலை 383** (*National Highway 383 (India)*), பொதுவாக தே. நெ. 383 என்று அழைக்கப்படுவது இந்தியாவில் ஒரு தேசிய நெடுஞ்சாலை ஆகும். இது தேசிய நெடுஞ்சாலை 83ன் துணைச் சாலை ஆகும். தே. நெ. 383 இந்தியாவின் தமிழ்நாடு மாநிலத்தைக் கடந்து செல்கிறது. இச்சாலைக் கொட்டாம்பட்டியிலிருந்து காரைக்குடி வரை தேசிய நெடுஞ்சாலையாக நீட்டிக்கப்பட்டுள்ளது.

## வழித்தடம்
திண்டுக்கல், கொசவபட்டி, சாணார்பட்டி, கோபால்பட்டி, நத்தம்,E**rakkapatti,** சமுத்திரப்பட்டி, கொட்டாம்பட்டி, திருப்பத்தூர், காரைக்குடி

## சந்திப்புகள்

:  முனையம் திண்டுக்கல் அருகில்
:  நத்தம் அருகில்
:  கொட்டாம்பட்டி அருகில்
:  முனையம் காரைக்குடி அருகில்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 383

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 785 (இந்தியா)

**தேசிய நெடுஞ்சாலை 785** (*National Highway 785 (India)*), பொதுவாக தே. நெ. 785 எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 85ன் ஒரு துணைச் சாலை ஆகும். தே. நெ. 785 இந்தியாவின் தமிழ்நாடு மாநிலத்தைக் கடந்து செல்கிறது.

## வழித்தடம்
தே. நெ. 785 மதுரை, நாகனாகுளம், அய்யர்பங்களா, ஊமச்சிக்குளம், வேம்பராலி, வத்திப்பட்டி, சத்திரப்பட்டி, சின்னப்பட்டி, நத்தம் மற்றும் துவரங்குறிச்சி ஆகிய பகுதிகளை இணைக்கிறது.

## சந்திப்பு

:  மதுரை அருகில் முனையம்
:  நத்தம் அருகில்
:  முனையம் துவரங்குறிச்சி அருகில்

## விரிவாக்கம்
* 28 பிப்ரவரி 2019 அன்று பாரதப் பிரதமர் நரேந்திர மோதி, தேசிய நெடுஞ்சாலை 785ன் பகுதிகளான மதுரை - செட்டிகுளம் வரையிலான 7.30கி.மீ நீளமுள்ள பாதை ரூ.679.98 கோடி மதிப்பினிலும், செட்டிக்குளம் - நத்தம் வரையிலான 29.39கி.மீ நீளமுள்ள பாதை ரூ.837.61 கோடி மதிப்பினிலும் மேம்படுத்த அடிக்கல் நாட்டினார்.

* 02 ஜனவரி 2024 அன்று பாரதப்பிரதமர் நரேந்திர மோதி, தேசிய நெடுஞ்சாலை 785ன் பகுதிகளான செட்டிக்குளம் - நத்தரம் வரையிலான 29.39கி.மீ நீளத்திற்கு கட்டப்பட்ட நான்குவழிச் சாலையை திறந்து வைத்தார்.

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் NH 785
பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 85 (இந்தியா)

**தேசிய நெடுஞ்சாலை 85** (*National Highway 85 (India)*)(அல்லது தே. நெ. 85) என்பது தென்னிந்தியாவில் உள்ள ஒரு தேசிய நெடுஞ்சாலை ஆகும். இது கேரளாவில் உள்ள கொச்சியைத் தமிழகத்தின் தொண்டியுடன் இணைக்கிறது.

## காலக்கோடு
முன்பு இந்தப் பாதை தேசிய நெடுஞ்சாலை 49 என்று பெயரிடப்பட்டிருந்தது.

## வழித்தடம்
கொச்சி, எர்ணாகுளம், மூவாற்றுப்புழை, கொத்தமங்கலம், அடிமாலி, மூணாறு, தேவிகுளம், போடி, தேனி, உசிலம்பட்டி, 
மதுரை, திருப்புவனம், சிவகங்கை, தொண்டி

## மேலும் பார்க்கவும்

* தேசிய நெடுஞ்சாலை வளர்ச்சித் திட்டம்

## மேற்கோள்கள்

## வெளி இணைப்புகள்

* http://www.mapsofindia.com/driving-directions-maps/nh49-driving-directions-map.html MapsofIndia.com இல் NH 85

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
துளாப்பூர்

**துளாப்பூர்**, இந்தியாவின் மகாராட்டிரா மாநிலத்தின் புனே மாவட்டத்தில் உள்ள ஹவேலி தாலுகாவில் அமைந்த 118 கிராமங்களில் ஒன்றாகும். மராத்தியப் பேரரசர் சத்திரபதி சம்பாஜி, முகலாயர்களால் துளாப்பூரில் கொல்லப்பட்டார். துளாப்பூரில் சம்பாஜியின் சமாதி இன்றள்வும் பராமரிக்கப்படுகிறது. இது புனே நகரததிலிருந்து 25 கிலோ மீட்டர் தொலைவில் உள்ளது.

## படக்காட்சியகம்

File:Tulapur arch.jpg| சம்பாஜி கொல்லப்பட்ட இடம்
File:sangameshwar_tulapur.JPG| துளாப்பூரில் ஆறுகள் சங்கமிக்கும் சங்கமேஷ்வர் 
File:Samadhi of Sambhaji Maharaj.jpg|கவி கலாஷின் சமாதி 
File:Temple of Sambhaji.jpg|சம்பாஜியின் சமாதி 
File:Chhatrapati sambhaji maharaj samadhi vadu.jpg|சம்பாஜி மற்றும் கலாஷின் சமாதி 


## மேற்கோள்கள்

பகுப்பு:மராட்டியப் பேரரசு
பகுப்பு:புனே மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
தேசிய நெடுஞ்சாலை 50 (இந்தியா)

**தேசிய நெடுஞ்சாலை 50** (*National Highway 50 (India)*) (தே. நெ. **50**) என்பது இந்தியாவின் முதன்மையான தேசிய நெடுஞ்சாலையாகும். இது மகாராட்டிரா மற்றும் கர்நாடகா மாநிலங்களைக் கடந்து செல்கிறது. இந்த நெடுஞ்சாலையின் மொத்த நீளம் 751.4 கி. மீ. ஆகும்.

## வழித்தடம்

* நாந்தேடு
* கந்தர்
* ஜம்ப் பிகே ஜல்கோட்
* உத்கீர்
* பீதர்
* ஹும்னாபாத்
* கலபுர்கி
* ஜெவர்கி
* சிந்தகி
* பிஜாப்பூர்
* மனகுளி
* நிட்குண்டா
* ஹங்குண்டா
* இல்கல்
* குஸ்தாகி
* ஹோஸ்பேட்
* குட்லிகி
* ஜக்லுரு
* சித்ரதுர்கா

## சந்திப்புகள்

:  முனையம் நாந்தேடு அருகில்
:  முனையம் ஹம்னாபட் அருகில் 
:  முனையம் கலாபர்கி அருகில்
:  முனையம் ஜீவார்கி அருகில்
:  முனையம் விஜயபுரா அருகில்
:  முனையம் ஹோஸ்பேட் அருகில்
:  முனையம் சித்ரகுடா அருகில்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 50

பகுப்பு:இந்திய தேசிய நெடுஞ்சாலைகள்
பகுப்பு:கருநாடகத்தில் தேசிய நெடுஞ்சாலைகள்
எரீத்திரியா

thumb| அருகிலுள்ள பண்டைய நகரங்கள்
**எரீத்திரியா** (**Eretria**, ; , , , , அதாவது 'ரோவர்ஸ் நகரம்') என்பது கிரேக்கத்தின் யூபோயாவில் உள்ள ஒரு நகரம் ஆகும். இது குறுகிய தெற்கு யூபோயன் வளைகுடாவின் குறுக்கே உள்ள அட்டிகா கடற்கரையின் நோக்கியுள்ளது. கிமு 6 மற்றும் 5 ஆம் நூற்றாண்டுகளில் இது ஒரு முக்கியமான கிரேக்க நகரமாக  இருந்தது. இது பல பிரபல எழுத்தாளர்களால் குறிப்பிடப்பட்டது. மேலும் குறிப்பிடத்தக்க வரலாற்று நிகழ்வுகளில் தீவிரமாக ஈடுபட்டுள்ளது.

இந்த பண்டைய நகரத்தின் அகழ்வாய்வுகள் 1890 களில் தொடங்கி 1964 முதல் கிரேக்க தொல்லியல் சேவை (11 வது பழங்கால எபோரேட்) மற்றும் கிரேக்கத்தில் உள்ள சுவிஸ் தொல்லியல் பள்ளி ஆகியவற்றால் நடத்தப்பட்டது . 

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
பகுப்பு:டெலியன் கூட்டணி உறுப்பினர்கள்
ஆக்ரா மாகாணம்

**ஆக்ரா மாகாணம்** (**Agra Province**) குடிமைப்பட்ட கால இந்தியாவை ஆண்ட பிரித்தானிய இந்தியா ஆட்சியாளர்களால் நிறுவப்பட்ட மாகாணங்களில் ஒன்றாகும். இம்மாகாணம் 1836-ஆம் ஆண்டில் நிறுவப்பட்டது. இதன் தலைநகரம் அலகாபாத் நகரம் ஆகும்.
பின்னர் இம்மாகாணப் பகுதிகள்  ஐக்கிய ஆக்ரா மற்றும் அயோத்தி மாகாணத்தில்  1902–ஆம் ஆண்டு முதல்  1937-ஆம் ஆண்டு வரை செயல்பட்டது. மீண்டும்    ஐக்கிய ஆக்ரா மற்றும் அயோத்தி மாகாணம் ஏப்ரல் 1937-ஆம் ஆண்டில் புதிதாக நிறுவப்பட்ட  ஐக்கிய மாகாணத்துடன் இணைக்கப்பட்டது.  ஐக்கிய மாகாணத்தில் தற்கால உத்தரப் பிரதேசம் மற்றும் உத்தரகண்ட் மாநிலங்களின் பகுதிகள் இருந்தது.

## இதனையும் காண்க
* ஐக்கிய ஆக்ரா மற்றும் அயோத்தி மாகாணம்
* ஐக்கிய மாகாணம்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
## மேற்கோள்கள்

## மேலும் படிக்க
*Dharma Bhanu, *The Province of Agra: its history and administration* (Concept Publishing Company, 1979)  

பகுப்பு:பிரித்தானிய இந்தியாவின் மாகாணங்கள்
பகுப்பு:உத்தரப் பிரதேசத்தின் வரலாறு
தேசிய நெடுஞ்சாலை 51 (இந்தியா)

**தேசிய நெடுஞ்சாலை 51** (*National Highway 51 (India)*) என்பது முழுக்க முழுக்க குஜராத் மாநிலத்திற்குள் செல்லும் ஒரு இந்தியத் தேசிய நெடுஞ்சாலை ஆகும். தே. நெ. 8ஈ துவாரகாவை பவநகருடன் இணைக்கிறது. இந்த நெடுஞ்சாலை 551 கி. மீ. நீளமுடையது.

## வழித்தடம்
சிக்னேட்டூர் சோம்நாத் ராஜுலா, மஹுவா, தலஜா, பாவ்நகர் உள்ளிட்ட பெட் துவாரகாவினை இணைக்கிறது.

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* http://www.mapsofindia.com/maps/india/national-highway.htm இந்தியாவின் NH நெட்வொர்க் வரைபடம்

பகுப்பு:இந்திய தேசிய நெடுஞ்சாலைகள்
திரைலோக்கியவர்மன்

**திரைலோக்கியவர்மன்** (*Trailokyavarman*)(பொ.ச.1203–1245) என்பவர் 12ஆம் நூற்றாண்டின் முற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.

## வரலாறு
சந்தேலக் கல்வெட்டுகள், பரமார்த்திப் பிறகு திரைலோக்யவர்மன் சந்தேல அரியணையில் ஏறினார் என்று கூறுகின்றன. இவர் அநேகமாக பரமார்த்தியின் மகனாக இருக்கலாம். இருப்பினும் கிடைக்கக்கூடிய ஆதாரங்களின் அடிப்படையில் இதை உறுதியாகக் கூற முடியாது. 

திரைலோக்யவர்மனின் ஏழு கல்வெட்டுகள் அஜய்கர், பன்பூர், சத்தர்பூருக்கு அருகிலுள்ள கர்ரா மற்றும் தெஹ்ரி ( திகம்கர் ) ஆகிய இடங்களில் கண்டுபிடிக்கப்பட்டுள்ளன. இந்த கல்வெட்டுகளில் புந்தேல்கண்ட் பகுதியில் உள்ள பல இடங்கள் குறிப்பிடப்பட்டுள்ளன.  கல்வெட்டுகள் இவருக்கு வழக்கமான ஏகாதிபத்திய பட்டங்களை *பரம-பட்டாரக மகாராஜாதிராஜா பரமேசுவர பரம-மகேசுவர சிறீ-கலஞ்சராதிபதி* என்ற பட்டத்தை வழங்குகின்றன.  இவரது நாணயங்கள் பாந்தா மாவட்டத்தில் கண்டுபிடிக்கப்பட்டுள்ளன. பாரம்பரிய சந்தேல ஆதிக்கங்களின் பெரும்பகுதியை இவர் கட்டுப்பாட்டில் வைத்திருந்ததை இது குறிக்கிறது. 

திரைலோக்யவர்மன் *கலஞ்சராதிபதி* ("கலஞ்சராவின் ஆண்டவர்") என்ற பட்டத்தை கொண்டிருந்தார். இது தில்லி சுல்தானகத்தின் துருக்கிய ஆட்சியாளர்களிடமிருந்து கலிஞ்சர் கோட்டையை இவர் மீட்டதாகக் அறிய முட்கிறது. இவரது காலத்திய கர்ரா செப்புத் தகடும் இவரது வாரிசான வீரவர்மனின் அஜய்கர் கல்வெட்டும் இந்தக் கருதுகோளை ஆதரிக்கின்றன. துருக்கியர்களுடனான போரில் கொல்லப்பட்ட இரவுதா பாபேயின் மகனுக்கு ஒரு கிராமத்தை வழங்கியதை கர்ரா கல்வெட்டு பதிவு செய்கிறது.  அஜய்கர் கல்வெட்டு, இவர் விஷ்ணுவைப் போலவே, துருக்கர்களால் உருவாக்கப்பட்ட கடலில் மூழ்கியிருந்த பூமியைத் தூக்கியதாகக் கூறுகிறது. 

பொ.ச.1233இல் சம்சுத்தீன் இல்த்துத்மிசின் அதிகாரி மாலிக் நுசரத்-உத்-தின் தைசி (அல்லது தயாசி) மூலம் முற்றுகையிடப்படுவதற்கு முன்பு, தில்லி சுல்தானகத்தின் கட்டுப்பாட்டில் இருந்து கலிஞ்சர் நழுவிவிட்டதாக முஸ்லிம் சரித்திரமான *தபகத்-இ- நசிரி* தெரிவிக்கிறது. உரையின்படி, தைசி குவாலியரில் இருந்து கலிஞ்சருக்கு அணிவகுத்துச் சென்றார். கலிஞ்சரின் ஆட்சியாளரை தப்பி ஓடுமாறு செய்து  பின்னர் நகரத்தை கொள்ளையடித்தார்.  
## வெற்றிகள்
போஜவர்மனின் ஆட்சியின் அஜய்கர் பாறைக் கல்வெட்டின் படி, திரைலோக்யவர்மனின் தளபதி ஆனந்தன் பில்கள், சபரர்கள், புலிந்தர்கள் உட்பட பல பழங்குடியினரை அடிபணியச் செய்ததாகக் கூறுகிறது. அடையாளம் தெரியாத போஜுகா என்பவரை இவர் தோற்கடித்ததாகவும் கூறப்படுகிறது. 

சில முந்தைய அறிஞர்கள் திரைலோக்யவர்மன் கலாச்சூரி இராச்சியத்தின் வடக்குப் பகுதியையும் கன்யாகுப்ஜாவையும்(கன்னோசி) கைப்பற்றியதாக நம்பினர். இந்த கோட்பாடு பொ.ச.1212 தேதியிட்ட துரேதி கல்வெட்டில் திரைலோக்யவர்மனுடன் குறிப்பிடப்பட்டுள்ள "திரைலோக்யமல்லன்" அடையாளத்தை அடிப்படையாகக் கொண்டது. இருப்பினும், பொ.ச.1197 தேதியிட்ட ஜுல்பூர் கல்வெட்டின் கண்டுபிடிப்பு இந்த திரைலோக்யமல்லன் உண்மையில் காலச்சூரி மன்னர் விஜயசிம்ம்மனின் மகன் என்கிறது. 
## நாணயங்கள்
இவரது முன்னோடிகளைப் போலவே, திரைலோக்யவர்மனும் தெய்வம் அமர்ந்திருக்கும் நிலையில் தங்க நாணயங்களை வெளியிட்டார்.  செப்புக் காசுகளில் அனுமன் உருவம் இடம் பெற்றுள்ளது.  இவருக்குப் பின் வீரவர்மன் ஆட்சிக்கு வந்தார் . 

## சான்றுகள்

### உசாத்துணை

* 
* 
* 
* 
* 

பகுப்பு:மத்தியப் பிரதேச வரலாறு
பகுப்பு:இந்திய அரசர்கள்
தேசிய நெடுஞ்சாலை 338 (இந்தியா)

**தேசிய நெடுஞ்சாலை 338** (*National Highway 338* (*India*), பொதுவாக தே. நெ. 338 எனக் குறிப்பிடப்படுவது. இது இந்தியாவில் தமிழ்நாட்டில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 38-ன் இரண்டாம் பாதையாகும்.

## வழித்தடம்
தே. நெ. 338 தமிழ்நாட்டின் மதுரை மாவட்டத்தில் உள்ள மேலூரை  சிவகங்கை மாவட்ட திருப்பத்தூருடன் இணைக்கிறது.

## சந்திப்புகள்

:  முனையம் மேலூர் அருகில்
:  முனையம்  திருப்பத்தூர் அருகில்.

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 338

பகுப்பு:இந்திய தேசிய நெடுஞ்சாலைகள்
மெல்போர்ன் ஸ்டார்ஸ்

**மெல்போர்ன் ஸ்டார்ஸ்** (*Melbourne Stars*) என்பது ஆத்திரேலியா துடுப்பாட்ட வாரியம்  உருவாக்கிய  பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் மெல்போர்ன்   நகரைப் பிரதிநிதித்துவப்படுத்தும் தொழில்முறை அணியாகும்.இந்த அணியின் சொந்த அரங்கம் மெல்போர்ன் துடுப்பாட்ட அரங்கம் ஆகும். இவ்வணியின் ஆடையில் உள்ள பிரதான  நிறம் பச்சை ஆகும்.   

## ஒவ்வொரு பதிப்பிலும் முடிவுகள்

## மேற்கோள்கள்

பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
தேசிய நெடுஞ்சாலை 75 (இந்தியா)

**தேசிய நெடுஞ்சாலை 75** (*National Highway 75 (India)*)  என்பது இந்தியாவின் முக்கிய தேசிய நெடுஞ்சாலைகளில் ஒன்றாகும். இது கர்நாடகா, ஆந்திரா மற்றும் தமிழ்நாடு மாநிலங்கள் வழியாகச் செல்கிறது. 2010ஆம் ஆண்டில் நெடுஞ்சாலை எண்களை மறு எண்ணிடும் முன்பு இந்த தேசிய நெடுஞ்சாலை, தேசிய நெடுஞ்சாலை 48 (NH-48) என அறியப்பட்டது. மேற்கு கடற்கரையில் உள்ள துறைமுக நகரமான மங்களூரை (மங்களூரு) கிழக்கில் வேலூர் நகரத்துடன் இணைக்கும் நெடுஞ்சாலை இதுவாகும். தே. நெ. 75 கர்நாடகா மாநிலத்தின் மூன்று புவியியல் பகுதிகளான கரவாலி, மலேநாடு மற்றும் பயலுசீமே வழியாகப் பயணிக்கிறது.

## பெயர் மாற்றம் செய்யப்பட்ட சாலைகள்
கர்நாடக மாநில சாலை 54 (பேலூர் சாலை), தேசிய நெடுஞ்சாலை 373, தேசிய நெடுஞ்சாலை 69

## வழித்தடம்
thumb|இந்தியாவில் உள்ள தேசிய நெடுஞ்சாலைகளின் திட்ட வரைபடம்
இது கர்நாடகா மாநிலத்தில் உள்ள வந்தவாழில் தொடங்கி நெல்லியடி, சீராடி காட், சக்லேஷ்பூர், ஹாசன், பெங்களூரு, கோலார், முளுபாகிலு, வெங்கடகிரி கோட்டை, பேரணாம்பட்டு, குடியாத்தம், காட்பாடி வழியாகத் தமிழ்நாட்டின் வேலூரில் முடிவடையும்.

மாநில வாரியாக பாதை நீளம் கி.மீ.

* கர்நாடகா - 
* ஆந்திரப் பிரதேசம் - 
* தமிழ்நாடு - 

## சந்திப்புகள்

:  முனையம் பேண்ட்வால் அருகில்
:  பேண்ட்வால் அருகில்
:  ஹாசன் அருகில்
:  பேளூரில் குறுக்கீடு
:  நெலமங்களா அருகில்
:  ஹேபல் அருகில்
:  கோசுகோட் அருகில்
:  கோசுகோட் அருகில்
:  முள்பாகல் அருகில்
:  வேங்கடகிரி கோட்டை அருகில்
:  முனையம்  வேலூர் அருகில்.

## விரிவாக்கம்

06 மார்ச் 2019 அன்று பிரதமர் நரேந்திர மோதி தே.நெ 75ன் பகுதிகளான வேலூர் மாவட்டத்தில் பக்கச்சாலையுடன் கூடிய இரண்டு வழிச் சாலைகாளாக குடியாத்தம் புறவழிச்சாலை மற்றும் வேலூர் புறவழிச்சாலையை மேம்படுத்த அடிக்கல் நாட்டினார்.

## மேலும் பார்க்கவும்

* தேசிய நெடுஞ்சாலை மேம்பாட்டுத் திட்டம்
* தேசிய நெடுஞ்சாலை 169 (இந்தியா)
* தேசிய நெடுஞ்சாலை 38 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 75

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
பகுப்பு:கருநாடகத்தில் தேசிய நெடுஞ்சாலைகள்
தியடோர் வோன் யூகுலின்

thumb|ஆடமார்டின் கைவண்ணத்தில்
**தியடோர் வோன் யூகுலின்**(20 மார்ச்சு 1824 - 5 நவம்பர் 1876), ஒரு செருமானியப் பயணியும் பறவையியல் அறிஞரும் ஆவார். அவர் மேற்கொண்ட பல பயணங்களின் மூலமாகத் திரட்டியவைகளினாலும் எழுதிய ஆய்வுக் கட்டுரைகளினாலும் பறவையியலில் முக்கியப் பங்காற்றினார்.

## பயணங்கள்
வூட்டம்பர்கு மாநிலத்திலுள்ள லியோன்பர்கு என்ற நகரத்தில் தியடோர் பிறந்தார். சுரங்கப் பொறியாளராகப் பயிற்சி பெற்றிருந்ததால், 1851 முதல் 1862 வரையிலான காலத்தில் ஆப்பிரிக்காவின் வட கிழக்குப் பகுதிகளுக்குப் பயணம் மேற்கொள்ளும் வாய்ப்பு அவருக்குக் கிட்டியது. 1870களில் வட துருவப் பகுதிகளுக்கும் ஆய்வுப் பயணம் மேற்கொண்டார்.

## பணி
அவர் மேற்கொண்ட பயணங்களில் பாலூட்டிகள், பறவைகளின் ஆய்பொருள்களைச் சேகரித்தார்; அவற்றுள் சில அறிவியல் உலகிற்குப் புதிதானவை. புதிய பறவை இனங்களைக் கண்டறிந்து அவற்றைப் பற்றிய தகவல்களை அறிவியல் பனுவல்களில் வெளியிட்டார். அவரது ஓவியம் வரையும் திறமையும் இப்பணிக்குக் கூடுதலாக உதவிற்று.

## மேற்கோள்கள்


பகுப்பு:செருமானிய விலங்கியலாளர்கள்
பகுப்பு:பறவையியலாளர்கள்
பகுப்பு:1824 பிறப்புகள்
பகுப்பு:1876 இறப்புகள்
தேசிய நெடுஞ்சாலை 944 (இந்தியா)

**தேசிய நெடுஞ்சாலை 944** (**'National Highway 944 (India)**') என்பது முழுக்க முழுக்க தமிழ்நாடு மாநிலத்தில் செல்லும் ஒரு குறுகிய இந்திய தேசிய நெடுஞ்சாலை ஆகும். இந்த  நெடுஞ்சாலை கன்னியாகுமரி மாவட்டத்தில் உள்ள நாகர்கோவிலைத் திருநெல்வேலி மாவட்டத்தில் உள்ள காவல்கிணறுடன் இணைக்கிறது.

## காலக்கோடு

* இந்த சாலை முன்பு தேசிய நெடுஞ்சாலை 47B என்ற எண்ணிடப்பட்டிருந்தது.

## விரிவாக்கம்
* தேசிய நெடுஞ்சாலை 944ன் பகுதிகளான திருவனந்தபுரம் - கன்னியாகுமரி கேரள பகுதி 43கி.மீ நிளமும், தமிழ்நாட்டுற்குள்ளே  கன்னியாகுமரி - நாகர்கோவில் - காவல்கிணறு  70.36 நீளமும் நான்கு வழிச் சாலையாக மாற்றப்படுகின்றது.

## மேலும் பார்க்கவும்

* தேசிய நெடுஞ்சாலை மேம்பாட்டுத் திட்டம்
* தேசிய நெடுஞ்சாலை 44 (இந்தியா)
* தேசிய நெடுஞ்சாலை 138 (இந்தியா)
* தேசிய நெடுஞ்சாலை 66 (இந்தியா)

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 844 (இந்தியா)

**தேசிய நெடுஞ்சாலை 844**, (*National Highway 844 (India)*) என்பது பொதுவாக தே. நெ. 844 எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 44-ன் இரண்டாம் பாதையாகும். தே. நெ. 844 இந்தியாவில் தமிழ்நாடு மாநிலத்தில் செல்கிறது.

தே.நெ 844 பெங்களூர் - சேலம் இடையே கிருட்டிணகிரியை தவிர்த்து மாற்றுப்பாதையில் செல்வதால் தே.நெ 44யை ஓப்பிடுவதின் மூலம்  25கி.மீ குறைகின்றது. மேலும் தே.நெ 44ன் 40% போக்குவரத்தினை இந்தப்ப்பாதையில் கையாள இயலும்.

## வழித்தடம்
தே. நெ. 844 தமிழ்நாட்டின் ஓசூர் மற்றும் அதியமான் கோட்டையினை (தர்மபுரி) இணைக்கிறது.

## சந்திப்புகள்

:  ஓசுர் அருகே முனையம்
:  அதியமான்கோட்டை தருமபுரி அருகே முனையம்

## விரிவாக்கம்
* 28 பிப்ரவரி 2024 அன்று, பாரதப்பிரதமர் நரேந்திர மோதி தேசிய நெடுஞ்சாலை 844ன் பகுதியான ஜித்தன்டஹள்ளி - தர்மபுரி இடையே புதிதாக மேம்படுத்தப்பட்ட நான்கு வழிச்சாலையை நாட்டிற்கு அர்பணித்தார்.

## நன்மைகள்
* நீராலாறு - தர்மபுரி இடையேயுள்ள தூரம் 20கி.மீ குறைகின்றது.

## மேலும் பார்க்கவும்

* இந்திய தேசிய நெடுஞ்சாலை ஆணையம்
* தேசிய நெடுஞ்சாலை 44 (இந்தியா)
* தேசிய நெடுஞ்சாலை 83 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 844

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்